CELEX: 22006D0013
Language: sl
Date: 2005-12-08 00:00:00
Title: 2006/13/ES: Sklep št. 2/2005 Skupnega odbora ES–Ferski otoki z dne  8. decembra 2005  o spremembah Sklepa št. 1/2001 glede uporabe Protokola o veterinarskih zadevah, ki dopolnjuje Sporazum med Evropsko skupnostjo na eni strani ter vlado Danske in lokalno vlado Ferskih otokov na drugi strani

13.1.2006   
            
            
               SL
            
            
               Uradni list Evropske unije
            
            
               L 8/46
            
         
      SKLEP št. 2/2005 SKUPNEGA ODBORA ES–FERSKI OTOKI
   
   z dne 8. decembra 2005
   o spremembah Sklepa št. 1/2001 glede uporabe Protokola o veterinarskih zadevah, ki dopolnjuje Sporazum med Evropsko skupnostjo na eni strani ter vlado Danske in lokalno vlado Ferskih otokov na drugi strani
   (2006/13/ES)
   SKUPNI ODBOR ES–FERSKI OTOKI JE –
   ob upoštevanju Sporazuma v obliki izmenjave pisem med Evropsko skupnostjo na eni strani ter vlado Danske in lokalno vlado Ferskih otokov na drugi strani,
   ob upoštevanju Protokola o veterinarskih zadevah, ki dopolnjuje Sporazum med Evropsko skupnostjo na eni strani ter vlado Danske in lokalno vlado Ferskih otokov na drugi strani (1), in zlasti prvega pododstavka člena 2 Protokola,
   ob upoštevanju naslednjega:
   
               (1)
            
            
               Na srečanju veterinarske podskupine Skupnega odbora ES–Ferski otoki v Bruslju 24. avgusta 2004, so Ferski otoki predstavili svoj načrt ukrepov v posebnih razmerah zaradi bolezni rib in program ukrepov za odstranitev rib, obolelih za infekciozno anemijo lososa , izvedenci pa so za oba dokumenta menili, da sta v skladu s pravili Skupnosti in zato sprejemljiva.
            
         
               (2)
            
            
               Veterinarska podskupina je priporočila tudi vključitev Ferskih otokov v sistem obveščanja o boleznih živali ES.
            
         
               (3)
            
            
               Veterinarska podskupina je zato priporočila, da se Sklep št. 1/2001 Skupnega odbora ES–Ferski otoki (2) ustrezno spremeni –
            
         SKLENIL:
   Člen 1
   Sklep št. 2001/1 Skupnega odbora ES–Ferski otoki se spremeni:
   
               1.
            
            
               v členu 7 se doda naslednji odstavek:
               „3.   Ferski otoki izvajajo Direktivo Sveta 82/894/EGS (3) in sodelujejo v sistemu obveščanja o boleznih živali (ADNS). Konkretna vprašanja glede sodelovanja Ferskih otokov rešujejo uradniki Komisije in Ferskih otokov.
            
         
               2.
            
            
               v odstavku 1 člena 11 se tretji pododstavek nadomesti z naslednjim besedilom:
               „Ferski otoki so veterinarski podskupini predložili načrt dela v posebnih razmerah v skladu s členom 15 Direktive 93/53/EGS. Načrt ukrepov v posebnih razmerah vsebuje program ukrepov za odstranitev rib v skladu s členom 6 Direktive 93/53/EGS. Načrt ukrepov v posebnih razmerah in program ukrepov za odstranitev rib, predložena v septembru 2004, se odobrita, vključno s postopki cepljenja, določenimi v tem načrtu. Poznejše dopolnitve načrta se predložijo v odobritev Komisiji po obvestilu državam članicam v Stalnem odboru za prehransko verigo in zdravstveno varstvo živali“;
            
         
               3.
            
            
               v členu 11 se črta odstavek 2.
            
         Člen 2
   Ta sklep začne veljati s prvim dnem naslednjega meseca po njegovem sprejetju.
   
      V Bruslju, 8. decembra 2005
      
         
            Za Skupni odbor
         
         
            Predsednik
         
         Pierre FAUCHERAND
         
      
   
   
      (1)  UL L 305, 30.11.1999, str. 26.
   
      (2)  UL L 46, 16.2.2001, str. 24.
   
      (3)  UL L 378, 31.12.1982, str. 58.“;